Sanjay Dutt Biopic Film Sanju Poster Released Rajkumar Hirani Director Teaser Few Days Back Social Media Vaastav Look | राजकुमार हिरानी की फिल्म ‘संजू’ का पोस्टर हुआ रिलीज, ‘वास्तव’ वाले संजय के लुक में आए नजर - Firstpost Hindi
राजकुमार हिरानी की फिल्म ‘संजू’ का पोस्टर हुआ रिलीज, ‘वास्तव’ वाले संजय के लुक में आए नजर
इस फिल्म में संजय दत्त की जवानी से लेकर अब तक के सभी फेज को बारीकी से दिखाया गया है
Updated On: Apr 30, 2018 03:16 PM IST
राजकुमार हिरानी की फिल्म ‘संजू’ का टीजर कुछ दिनों पहले ही रिलीज किया गया था और अब इस फिल्म का एक पोस्टर सामने आया है. इस पोस्टर को देखकर आप रणबीर को पहचान नहीं पाएंगे. रणबीर इस पोस्टर में संजय दत्त के किरदार में नजर आ रहे हैं.
‘संजू’ का पोस्टर हुआ रिलीज
राजकुमार हिरानी की अपकमिंग फिल्म ‘संजू’ का पोस्टर रिलीज किया जा चुका है. इस पोस्टर में रणबीर का लुक एकदम संजय दत्त के जैसा लग रहा है. पोस्टर में रणबीर कपूर 50 साल के संजय दत्त के लुक में नजर आ रहे हैं. इस पोस्टर में वो ‘वास्तव’ के संजय दत्त के लुक में दिखाई दे रहे हैं. इस फिल्म के टीजर और पोस्टर को देखने के बाद लोगों की जिज्ञासा इस फिल्म के प्रति और भी बढ़ गई है. सोशल मीडिया पर भी कुछ ऐसे ही कमेंट्स आए थे कि, ‘जब टीजर ऐसा है, तो ट्रेलर कैसा होगा...और फिल्म तो कमाल ही होगी.’
राजकुमार हिरानी के निर्देशन में बनी है फिल्म
संजय दत्त की बायोपिक राजकुमार हिरानी के निर्देशन में बनी है. जिसमें संजय दत्त की जवानी से लेकर अब तक के सभी फेज को बारीकी से दिखाया गया है. फिल्म में रणबीर कपूर के जरिए निभाए गए किरदार की लोगों ने जमकर तारीफ की है. खुद संजय दत्त को भी यकीन नहीं हो रहा था कि वाकई में रणबीर ने ऐसा काम किया है. उन्होंने सोशल मीडिया पर हिरानी से रणबीर को अपनी दूसरी फिल्म में न लेने की भी अपील की थी.
Tags: biopicposterRajkumar HiraniRanbir Kapoorreleasesanjay duttteaserटीजरपोस्टरबायोपिकरणबीर कपूरराजकुमार हिरानीरिलीजसंजय दत्त